Thisted er stadig ubesejret efter tre kampe i 2. division, men det kniber for nedrykkerne at lave mål. Kun to scoringer er det blevet til i de første kampe, og i Hobro forblev de 90 minutter målløse. Thisted kravlede op på trediepladsen i 2. division, mens Hobro med 0-0 tjente sæsonens første point. Lørdag spiller Jetsmark ude mod AB 70 og AaB gæster Ikast. Søndag aften skal ambitiøse FC Hjørring i aktion mod AGF på Hjørring Stadion.

Opsummering:
Ligesom i sidste sæson i 1. division er Thisted bedst til at spille uafgjort. Fredag aften skete det igen. 0-0 mod Hobro i 2. division.